Žihľava dvojdomá nie je príliš náročná na pestovanie. Zvyčajne stačí iba jeden výsev a neskôr sa už rastlina sama rozmnožuje pomocou samovýsevu alebo vďaka svojim podzemným oddelkom. Ak sa púšťate do pestovania žihľavy dvojdomej, ideálne je vybrať polotienisté či slnečné stanovište s pôdou bohatou na dusík. Jednotlivé žihľavy sa potom vysievajú do riadkov v spone aspoň 40 x 15 centimetrov alebo sa predpestovávajú doma. Vždy však potrebujú veľa vlahy.